Poppemeester Ingrid Jonker - deur Lizanne Barnard – Heyevent.co.za
POPPEMEESTER Ingrid Jonker – deur Lizanne Barnard
Saterdag 30 September 19:00 Brooklyn Theatre
“Poppemeester” is ‘n multi-media musiekproduksie, geïnspireer deur die persoon van Ingrid Jonker en saamgestel in 2014 deur Lizanne Barnard.
Lizanne Barnard het baie spesiale argief klankmateriaal bekom waarin Ingrid Jonker in haar eie stem praat oor haar werk en haar lewe. Hierdie materiaal word kunstig verweef in ‘n program wat ‘n intieme kykie bied in die lewe van hierdie ikoon, digter, skrywer, ...
Lizanne Barnard het baie spesiale argief klankmateriaal bekom waarin Ingrid Jonker in haar eie stem praat oor haar werk en haar lewe. Hierdie materiaal word kunstig verweef in ‘n program wat ‘n intieme kykie bied in die lewe van hierdie ikoon, digter, skrywer, aktivis vir menseregte, vrou en moeder. Die lewensverhaal van Ingrid Jonker vind ‘n spesiale plek in die hart van baie lesers en het gestalte gevind in “Poppemeester”- aan die sy van ‘n musikant.
Lizanne Barnard, ATKV-Crescendo wenner, sangeres, pianis, fluitis en komponis was nog altyd bekend vir haar roerende toonsettings van gedigte van ons land se grootste digters. Sy was grotendeels verantwoordelik vir die klankbaan van die verhoogstuk “Uit die Bloute” wat ‘n Herrie- toekenning op KKNK 1996 verower het. As medestigterslid van die eertydse duo “Marimba! het sy verskeie toekennings en nominasies vir vorige albums ontvang, o.a ‘n album met toonsettings van Jonker gedigte getiteld “Ingrid Jonker-Die Kind is nie dood nie”.
Lizanne verwerf haar B.Mus graad in Uitvoerende kuns onder leiding van Marian Friedman. Sy begelei haarself meesterlik op klavier en sing toonsettings van Jonker se gedigte asook liedjies van haar solo-album, “Mis voor die Son”. Hierdie album is benoem as CD van die maand in Rooi Rose se Januarie 2016 uitgawe.
Die debuutoptrede van ‘Poppemeester’ by die Foxwood Kunstefees in Oktober 2015 het staande applous by die gehoor uitgelok.
Saterdag 30 September 19:00
Block A (Student) – R100	Block B (Students) – R100